02010520406990004 


13371 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣΔΕΥΤΕΡΟ Αρ. Φύλλου 1052 

4 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη υποχρεωτικής της απόφασης διαιτησίας 47/98 
που αφορά τους όρ ους αμοιβής και εργασίας των ξε¬ 
ναγών Αθηνών - Πειραιώς και Περιχώρων. 1 

Χορήγηση έγκρισης λειτουργίας Οργανισμού Συλλογι¬ 
κής Διαχείρισης με την επωνυμία «ΟΡΓΑΝΙΣΜΟΣ 
ΣΥΛΛΟΓΙΚΗΣ ΔΙΑΧΕΙΡΙΣΗΣ ΚΑΙ ΠΡΟΣΤΑΣΙΑΣ ΔΙΚΑΙ¬ 
ΩΜΑΤΩΝ ΦΩΤΟΓΡΑΦΩΝ» Συν.ΠΕ και διακριτικό τίτ¬ 
λο «ΦΟΙΒΟΣ». 2 

Μη καταβολή προσαυξήσεων πλοηγικών τελών λόγω εκ¬ 
πρόθεσμης καταβολής. 3 

Μεταβίβαση δικαιώματος υπογραφής «Με εντολή Γενι¬ 
κού Γραμματέα» στον προϊστάμενο Δ/νσης Γεωργι¬ 
κής Ανάπτυξης Περιφ. Στερεός Ελλάδας.. 4 

Σύσταση στο Δήμο Κεραμειών Δημοτικής Επιχείρησης 
με την επωνυμία «Κέραμος» Αμιγής Δημοτική Επιχεί¬ 
ρηση Δήμου Κεραμειών. 5 


ΑΠΟΦΑΣΕΙ Σ 

Αριθ. 11340 _ (1) 

Κήρυξη υποχρεωτικής της απόφασης διαιτησίας 47/98 που 
αφορά τους όρους αμοιβής και εργασίας των ξεναγών 
Αθηνών - Πειραιώς και Περιχώρων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 . Τις διατάξεις της παρ 2 του άρθρου 11 του Ν. 1876/90. 

2. Την αριθ. 80078/4.10.96 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφαλί¬ 
σεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Εργα¬ 
σίας κατά τη συνεδρίασή του της 28.4.99. 

4. Τα στοιχεία του φακέλΛου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη υ¬ 
ποχρεωτικής της πιο πάνω Δ.Α. δηλαδή ότι οι δεσμευόμενοι 
εργοδότες απασχολούν το 51% των εργαζομένων του ε¬ 
παγγέλματος, αποφασίζουμε: 


1. Κηρύσσουμε υποχρεωτική την απόφαση διαιτησίας 47/98 
που αφορά τους όρους αμοιβής και εργασίας των ξεναγών Α¬ 
θηνών - Πειραιώς και Περιχώρων για όλους τους εργοδότες 
και εργαζομένους του επαγγέλματος που αφορά αυτή. 

2. Η ισχύς της απόφασης αυτής αρχίζει από 19.4.99. 

3. Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα 11 Μαίου 1999 

ο ΥΦΥΠΟΥΡΓΟΓ 

ΧΡΗΣΤΟΣ ΠΡΩΤΟΠΑΠΠΑΣ 

*- 

Αριθ. 22040 (2) 

Χορήγηση έγκρισης λειτουργίας Οργανισμού Συλλογικής 
Διαχείρισης με την επωνυμία «ΟΡΓΑΝΙΣΜΟΣ ΣΥΛΛΟΓΙ¬ 
ΚΗΣ ΔΙΑΧΕΙΡΙΣΗΣ ΚΑΙ ΠΡΟΣΤΑΣΙΑΣ ΔΙΚΑΙΩΜΑΤΩΝ ΦΩ¬ 
ΤΟΓΡΑΦΩΝ» Συν.ΠΕ και διακριτικό τίτλο «ΦΟΙΒΟΣ». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το άρθρο 54 παρ. 4Ν. 2121/1993. 

2. Το έγγραφο 2051/22.1.1999 του Προέδρου του Διοικη¬ 
τικού Συμβουλίου του Οργανισμού Πνευματικής Ιδιοκτη¬ 
σίας και τα στοιχεία του φακέλλου. 

3. Το άρθρο 43 του Συντάγματος και τις γενικές αρχές του 
διοικητικού δικαίου που αφορούν τη δημοσιότητα και τη δη¬ 
μοσίευση των διοικητικών πράξεων, αποφασίζουμε: 

1. Εγκρίνουμε τη λειτουργία του οργανισμού συλλογικής 
διαχείρισης με την επωνυμία «ΟΡΓΑΝΙΣΜΟΣ ΣΥΛΛΟΓΙΚΗΣ 
ΔΙΑΧΕΙΡΙΣΗΣ ΚΑΙ ΠΡΟΣΤΑΣΙΑΣ ΔΙΚΑΙΩΜΑΤΩΝ ΦΩΤΟΓΡΑ¬ 
ΦΩΝ» Συν.ΠΕ και διακριτικό τίτλο «ΦΟΙΒΟΣ» όσον αφοράτη 
διαχείριση και προστασία του περιουσιακού δικαιώματος 
των φωτογράφων σύμφωνα με τα άρθρα 3 και 18 Ν. 
2121/1993. 

2. Η έγκριση λειτουργίας δεν χορηγείται για το δικαίωμα 
παρακολούθησης. 

3. Η έγκριση λειτουργίας χορηγείται υπό τον όρο ότι θα 
περιέρχονται στον ΟΠΙ σε ετήσια βάση όλα τα στοιχεία της 
νόμιμης λειτουργίας του οργανισμού συλλογικής διαχείρι¬ 
σης, συμπεριλαμβανομένων των στοιχείων που αναφέρο- 
νται στο αμοιβολόγιο, στα έξοδα διαχείρισης, στη δυνατό¬ 
τητα ανάθεσης στον οργανισμό ορισμένων από τις εξου- 

σίεςτου περιουσιακού δικαιώματος (άρθρο3Ν. 2121/1993) 
καθώς και στον ετήσιο ισολογισμό. 

4. Με μεταγενέστερη πράξη μας μπορεί να τεθούν και άλ¬ 
λοι πρόσθετοι όροι. Η παρούσα χορηγείται υπό τον όρο της 
ανάκλησης ή της τροποποίησής της. 

5. Η πράξη αυτή ισχύει από τη δημοσίευσή της στην Εφη¬ 
μερίδα της Κυβέρνησης, την οποία και παραγγέλουμε. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 7 Μαΐου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-»- 

ΑριΒ. 3422.25/05/99 (3) 

Μη καταβολή προσαυξήσεων πλοηγικών τελών λόγω εκ¬ 
πρόθεσμης καταβολής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου 181 και επόμενα του ΝΔ 187/73 «περί 
ΚΔΝΔ» (ΦΕΚ 261Α ) 

β) Του Π.Δ. 649/77 «Περί μεταφοράς αρμοδιοτήτων στο 
Υπ. Δημοσίων Έργων» (ΦΕΚ 212Α ). 

γ) Του Π.Δ. 287/91 «Πλοηγικά δικαιώματα» {ΦΕΚ 102Α ). 

δ) Του άρθρου 29 του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137Α’) όπως προσετέθη με το άρθρο 
27 του Ν. 2981/92 (ΦΕΚ 154Α’) και τροποποιήθηκε με το άρ¬ 
θρο 1 παρ. 2α του Ν. 2469/97 (ΦΕΚ38Α'). 

ε) Του άρθρου 31 του Ν. 1473/84 «Ρυθμίσεις στην έμμεση 
φορολογία και άλλες διατάξεις» (ΦΕΚ 127Α') όπως τροπο¬ 
ποιήθηκε με το άρθρο 42 του Ν. 2214/94 (ΦΕΚ 75Α ) «Αντι¬ 
κειμενικό σύστημα φορολογίας εισοδήματος και άλλες δια¬ 
τάξεις» και το άρθρο 6 παρ. 17 του Ν. 2399/96 (ΦΕΚ 90 Α). 

στ) Της αριθ. 1107147/1239/0006Α/4.10.96 ΚΥΑ Πρωθυ¬ 
πουργού και Υπ. Οικονομικών «Ανάθεση αρμοδιοτήτων 
στους Υφυπουργούς Οικονομικών» (ΦΕΚ 922Β). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού και του Προϋπολογισμού της Πλοηγικής 
Υπηρεσίας, αποφασίζουμε: 

1. Την μη επιβολή προσαυξήσεων λόγω εκπροθέσμου κα¬ 
ταβολής των Πλοηγικών δικαιωμάτων πλοίων του άρθ. 12 
πργ. 3 του Π.Δ. 287/91 στις περιπτώσεις όπου η μη έγκαιρη 
βεβαίωση αυτών δεν οφείλεται σε υπαιτιότητα των υπόχρε¬ 
ων στην καταβολή τους. 

2. Το τεκμήριο έλλειψης υπαιτιότητας για τα μη εισπρα- 
χθέντα δικαιώματα αποφασίζεται από την αρμόδια Δ/νση 
Λιμένων και Λιμενικών Έργων του ΥΕΝ μετά από αιτιολογη¬ 
μένη αναφορά της αρμόδιας για τη βεβαίωση των Πλοηγι¬ 
κών δικαιωμάτων Λιμενικής Αρχής. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Μαίου 1999 

Ο! ΥΠΟΥΡΓΟΙ 

ν ΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Γ. ΔΡΥΣ ΣΤΑΥΡΟΣ ΑΡ. ΣΟΥΜΑΚΗΣ 


Αριθ. 3189 (4) 

Μεταβίβαση δικαιώματος υπογραφής «Με εντολή Γενικού 

Γραμματέα» στον προϊστάμενο Δ/νσης Γεωργικής Ανά¬ 
πτυξης Περιφ. Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 (παρ.2)του Ν. 2503/97. 

2. Την ανάγκη απλούστευσης των διαδικασιών, κατά την 
άσκηση των αρμοδιοτήτων της Περιφέρειας Στερεός Ελ¬ 
λάδας και με σκοπό την ταχεία διεκπεραίωση των υποθέσε¬ 
ων και την εξασφάλιση της εύρυθμης και αποδοτικής λει¬ 
τουργίας της Δ/νσης Γεωργικής Ανάπτυξης, αποφασίζου¬ 
με: 

Μεταβιβάζουμε, στον προϊστάμενο Δ/νσης Γ εωργικής Α¬ 
νάπτυξης το δικαίωμα να υπογράφουν "Με εντολή Γ ενικού 
Γραμματέα» για τα παρακάτω έγγραφα και πράξεις αρμο- 
διότητάς μας: 

1. Τα ερωτήματα α) για γνωμοδότηση στο Νομικό Συμ¬ 
βούλιο και β) σε Υπουργεία σε θέματα αρμοδιότητας της 
Δ/νσης. 

2. Την τοποθέτηση και μετακίνηση υπαλλήλων εντός της 
Δ/νσης. 

3. Τις απαντήσεις σε έγγραφα υπηρεσιών και αιτήσεις πο¬ 
λιτών με πς οποίες παρέχονται πληροφορίες σε θέματα αρ¬ 
μοδιότητας τηςΔΙνσης Γ. Ανάπτυξης 

4. Τις πράξεις με τις οποίες διαβιβάζονται έγγραφα από 
τη Δ/νση Γ. Ανάπτυξης σε άλλες αντίστοιχου επιπέδου ορ¬ 
γανικές μονάδες της Περιφέρειας. 

5. Την παροχή στατιστικών στοιχείων κλπ. 

6. Την παροχή οδηγιών σε θέματα αρμοδιότητας της 
Δ/νσης. 

7. Τη συγκρότηση επιτροπών εκκαθάρισης αρχείου της 
ΔΙνσης. 

8. Την αντίκρουση των ενώπιον του Σ.Τ.Ε. και των Διοικη¬ 
τικών Εφετείων ασκουμένων αιτήσεων ακύρωσης ή προ¬ 
σφυγών πολιτών κατ’ αποφάσεων της Περιφέρειας και την 
ανάθεση της σχετικής εντολής στον οικείο Νομικό Σύμβου¬ 
λο για την υποστήριξη των απόψεων και των συμφερόντων 
της Περιφέρειας στις υποθέσεις αυτές. 

9. Την εντολή μετακίνησης εκτός έδρας και εντός Περι¬ 
φέρειας των Προϊσταμένων των Τμημάτων και των υπαλλή¬ 
λων της Δ/νσης. 

10. Τη χορήγηση εκπαιδευτικών αδειών στους προϊστα¬ 
μένους των Τμημάτων και τους υπαλλήλους της Δ/νσης. 

11. Την έκδοση πιστοποιητικών και βεβαιώσεων σε θέμα¬ 
τα που μπορούν να βεβαιωθούν από στοιχεία παυ τηρούνται 
στη Δ/νση. 

12. Τη χορήγηση κανονικών και αναρρωττκών αδειών, κυή- 
σεως και λοχείας, συνδικαλιστικών αδειών και αδειών α¬ 
πουσίας στους προϊσταμένους των τμημάτων και τους υ¬ 
παλλήλους της ΔΙνσης, 

13. Τη θεώρηση των βιβλιαρίων νοσηλείας των προϊστα¬ 
μένων των τμημάτων και των υπαλλήλων της Δ/νσης και των 
προϊσταμένων των ΔΙνσεων της έδρας της Περιφέρειας κα¬ 
θώς και των μελών των οικογενειών τους. 

14. Την έγκριση χορήγησης αντιγράφων των τηρούμενων 
πρωτοτύπων εμπιστευτικών εγγράφων. 

15. Την επίβλεψη τήρησης του ωραρίου εργασίας 

16. Την έκδοση ενταλμάτων πληρωμής λειτουργικών 
δαπανών, την ανάληψη και διάθεση πιστώσεων, την απόδο¬ 
ση λογ/σμών, τη χορήγηση βεβαιώσεων αποδοχών, τη θεώ¬ 
ρηση καταστάσεων οδοιπορικών εξόδων και ημερολογίων 
κίνησης των προϊσταμένων των τμημάτων και των υπαλλή¬ 
λων και λοιπών συναφών με αυτά εγγράφων. 

17. Τα έγγραφα με τα οποία παραπέμπονται για υγειονο¬ 
μική εξέταση οι υπάλληλοι της Δ/νσης. 

18. Τα έγγραφα που απευθύνονται στις οργανικές μονά¬ 
δες της Περιφέρειας με τα οποία ζητούνται διάφορα στοι¬ 
χεία και πληροφορίες. 

19. Έγγραφα που αφορούν στη συμπλήρωση ελλειπούς 
αλληλογραφίας, 

20. Τα προπαρασκευαστικά έγγραφα και τα έγγραφα ε¬ 
κείνα με τα οποία παρέχονται πληροφορίες σε άλλες αρχές 
για ζητήματα της αρμοδιότητας της Δ/νσης καθώς και τα 
διαβιβαστικά έγγραφα σε αιτήσεις πολιτών για υπηρεσιακά 
θέματα στις αρμόδιες κατά νόμο αρχές εφόσον δεν είναι γε¬ 
νικότερου ενδιαφέροντος. 

21. Τα έγγραφα με τα οποία επιστρέφονται δικαιολογηπκά. 

22. Τις πράξεις καταθέσεως εγγράφων στο ΑΡΧΕΙΟ ως 
και επιστροφής αυτών που χαρακτηρίζονται με την ένδειξη 
ΕΠΙΣΤΡΕΠΤΕΟ. 

23. Τον ορισμό υπευθύνων συντακτών καταστάσεων μι¬ 
σθοδοσίας αποζημιώσεων και λοιπών απολαβών του προ¬ 
σωπικού της Δ/νσης. 

24. Την μετά τρίτων κατάρτιση και υπογραφή των συνα- 
πτόμενων συμβάσεων και πράξεων έγκρισης προμηθειών, 
εκτέλεσης εργασιών ανάληψης και έγκρισης δαπανών ως 
και έκδοση χρηματικών ενταλμάτων ποσού μέχρι 5.000.000 
πλήν των περιπτώσεων ειδικής ρύθμισης με την απόφαση 
αυτή και των αποφάσεων επί τυχόν ενστάσεων κατά του κύ - 
ρους των διαγωνισμών. 

25. Τον προγραμματισμό της γεωργικής ανάπτυξης, την 
κατάρτιση προγραμμάτων της Περιφέρειας και την παρα¬ 
κολούθηση της εκτέλεσής τους. 

26. Την εκπόνηση μελετών. 

27. Την εξέταση προσφυγής κατά της απορριπτικής από¬ 
φασης του σχεδίου βελτίωσης, καθώς και κατά του κύρους 
των καταλόγων δικαιούχων εξισωτικής αποζημίωσης. 

28. Την εξέταση προσφυγής κατά της απορριπτικής από¬ 
φασης σχετικά με την αναγνώριση νέων αγροτών (Ν. 
2520/97) και αναγνώριση ομάδων παραγωγών 2637/98. 

29. Την παρακολούθηση και τον έλεγχο της λειτουργίας 
των Κέντρων ΔΗΜΗΤΡΑ, μέσου πενταμελούς συμβουλίου. 
Την σύνταξη ετήσιας έκθεσης για τη λειτουργία της αποτε¬ 
λεσματικής παρέμβασης των Κέντρων ΔΗΜΗΤΡΑ (Ν. 
2520/97, αρ. 11 παρ.5). 

30. Τη σύνταξη τομεακών και λοιπών προγραμμάτων έρ¬ 
γων υποδομής για τη μεταποίηση των αγροτικών προϊό¬ 
ντων, την ένταξή τους σε τομεακά εθνικά προγράμματα κα¬ 
θώς επίσης τη λήψη αντιπροσωπευτικών τιμών και την πα¬ 
ρακολούθηση της πορείας των αγορών γεωργικών 
προϊόντων .Ν. 2503. 

Τέλος παρέχουμε το δικαίωμα στον εξουσιοδοτούμενο 
με την απόφασή μας αυτή Δ/ντή να παραπέμπει σε μας θέ¬ 
ματα που κατά την κρίση του θεωρούνται ιδιαιτέρας σημα¬ 
σίας και σοβαρότητας. 

Ακροτελεύτια Διάταξη 

Από την απόφαση αυτή δεν προκαλείται δαπάνη σε βάρος 
του προϋπολογισμού της Περιφέρειας. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Λαμία, 3 Μαΐου 1999 
Ο Γεν, Γραμματέας Περιφέρειας 
ΧΡΟΝΗΣ ΠΟΛΥΧΡΟΝΙΟΥ 


Αριθ, 4698 (5) 

Σύσταση στο Δήμο Κεραμειών Δημοτικής Επιχείρησης με 
την επωνυμία «Κέραμος» Αμιγής Δημοτική Επιχείρηση 
Δήμου Κεραμειών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΚΡΗΤΗΣ 

Έχοντας υπόψη: 

1. Τις διατάξεις των άρ θρων 277 και 278 του ΠΔ 410/95 πε¬ 
ρί Δ.Κ.Κ. 

2. Την 14/99 απόφαση του Δ.Σ. του Δήμου Κεραμειών. α¬ 
ποφασίζουμε: 

1. Συστήνουμε στο Δήμο Κεραμειών Δημοτική Επιχείρη¬ 
ση με την επωνυμία «Κέραμος» Αμιγής Δημοτική Επιχείρη¬ 
ση Δήμου Κεραμειών. 

2. Νομική μορφή 

Η νομική μορφή της εταιρείας είναι Αμιγής Δημοτική Επι¬ 
χείρηση σύμφωνα με το Π.Δ/γμα 410/95 (ΦΕΚ 231 Α') Νομι¬ 
κό Πρόσωπο Ιδιωτικού Δικαίου. 

3. Φορέας ίδρυσης 

Ο Δήμος Κεραμειών είναι ο φορέας ίδρυσης εξ ολοκλή¬ 
ρου, 

4. Έδρα 

Έδρα της επιχείρησης ορίζεται ο Δήμος Κεραμειών. 

5. Σκοπός 

α) Η ανάπτυξη κάθε είδους δραστηριοτήτων του δήμου 
Κεραμειών που θα έχουν στόχο τη δημιουργία εσόδων για 
την επιχείρηση και την πώληση ειδών. 

β) Εκμετάλλευση της ακίνητης περιουσίας που θα της πα¬ 
ραχωρήσει ή θα της διαθέσει ο Δήμος, το Δημόσιο ή οποι¬ 
οσδήποτε άλλος δημόσιος ή ιδιωτικός φορέας ή φυσικό 
πρόσωπο. 

γ) Σύναψη συμβάσεων ή προγραμματικών συμφωνιών με 
δημόσιους ή ιδιωτικούς φορείς για την από κοινού συμμε¬ 
τοχή σε εταιρείες κοινοπραξίες ή επιχειρήσεις που θα έ¬ 
χουν αντικείμενο την αναπτυξιακή αξιοποίηση της ακίνητης 
περιουσίας των στην περιοχή του δήμου ή εκτός αυτής. 

δ) Παροχή υπηρεσιών καθαριότητας στην περιοχή του 
Δήμου. 

ε) Ανάπτυξη κάθε είδους αθλητικών δραστηριοτήτων σε 
συνεργασία με όλους τους δημόσιους ή ιδιωτικούς φορείς 
που δραστηριοποιούνται στην περιοχή του δήμου με συνα¬ 
φές αντικείμενο. 

στ) Ανάπτυξη κάθε είδους πολιτιστικής δραστηριότητας 
σε συνεργασία με όλους τους δημόσιους ή ιδιωτικούς φο¬ 
ρείς που δραστηριοποιούνται στην περιοχή του Δήμου με 
συναφές ανπκείμενο. 

6. Διάρκεια 

Η διάρκεια της επιχείρησης ορίζεται σε δεκαπέντε (15) 
χρόνια από την ημερομηνία δημοσίευσης στην Εφημερίδα 
της Κυβέρνησης. 

Η διάρκεια αυτή μπορεί να παραταθεί με απόφαση του 
Δημοτικού Συμβουλίου. 

7. Κεφάλαιο 

Το κεφάλαιο της επιχείρησης ορίζεται σε σαράντα εκα¬ 
τομμύρια (40.000.000) δραχμές τα οποία θα καταβληθούν 
ως εξής: 

Με τη δημοσίευση του συστατικού τίτλου θα καταβλη¬ 
θούν δέκα εκατομμύρια (10.000.000) δραχμές. 

Το υπόλοιπο θα καταβάλλεται σε ισόποσες δόσεις των 
πέντε εκατομμυρίων (5.000.000) δρχ. Κάθε μήνα αρχής γε- 
νομένης από το μήνα Απρίλιο του 1999 ήτοι: 


Απρίλιος 

1999 

10.000.000 

δρχ. 

Μάιος 

1999 

5.000.000 

δρχ- 

Ιούνιος 

1999 

5.000.000 

δρχ. 

Ιούλιος 

1999 

5.000.000 

δρχ 

Αύγουστος 

1999 

5.000.000 

δρχ· 

Σεπτέμβριος 

1999 

5.000 000 

δρχ. 

Οκτώβριος 

1999 

5.000,000 

δρχ. 

ΣΥΝΟΛΟ 


40.000.000 

δρχ. 

8, Διοίκηση 

Η επιχείρηση 

διοικείται από επταμελές Διοικητικό Συμ- 


βούλιο το οποίο ορίζεται με απόφαση Δημοτικού Συμβουλί¬ 
ου για το χρόνο της Δημοτικής θητείας και με την ίδια ορί¬ 
ζεται ο Πρόεδρος και ο Αντιπρόεδρός του. 

Πρόεδρος της επιχείρησης είναι ο εκάστοτε Δήμαρχος. 

Η απόφαση για τον ορισμό του Διοικητικού Συμβουλίου 
της επιχείρησης λαμβάνεται εντός δυο (2) μηνών από τη ν ε¬ 
κλογή της Δημοτικής Αρχής. Μέχρι την εκλογή νέου Διοικη¬ 
τικού Συμβουλίου παρατείνεται αυτοδίκαια η θητεία του 
προηγούμενου. 

Το Διοικητικό Συμβούλιο ανακαλείται με απόφαση του 
Δημοτικού Συμβουλίου η οποία λαμβάνεται με απόλυτη 
πλειοψηφία των μελών του. 

Τα μέλη του Διοικητικού Συμβουλίου ορίζονται από το 
Δημοτικό Συμβούλιο με πρόταση του Δημάρχου είναι Δη¬ 
μοτικοί Σύμβουλοι και ένας εκπρόσωπος κοιν. Τομέα. 

Με απόφαση του Διοικητικού Συμβουλίου η οποία εγκρί- 
νεται από το Δημοτικό Συμβούλιο καθορίζεται ο κανονισμός 
λειτουργίας της επιχείρησης. 


9. Πόροι 

Οι πόροι της επιχείρησης θα είναι έσοδα της από διάφο¬ 
ρες δραστηριότητες της. 

10. Διάλυση 

Η διάλυση της επιχείρησης αποφασίζεται από το Διοικη- 
πκό Συμβούλιο της επιχείρησης με απόλυτη πλειοψηφία 
των μελών του, η οποία εγκρίνεται από το Δημοτικό Συμ¬ 
βούλιο ή όταν παρέλθει ο χρόνος για τον οποίο έχει συστα- 
θεί. 

11. Εκκαθάριση 

Η εκκαθάριση της επιχείρησης γίνεται από δυο εκκαθαρι- 
στές μέλη του Οικονομικού Επιμελητηρίου και ένα Δημοτι¬ 
κό Υπάλληλο Πανεπιστημιακής Εκπαίδευσης που ορίζονται 
με τις νόμιμες διαδικασίες. Το προϊόν της εκκαθάρισης πε- 
ριέχεται στο Δήμο Κεραμειών 

Από τις διατάξεις της παραπάνω απόφασης προκαλείται 
δαπάνη εις βάρος του προϋπολογισμού του Δήμου ποσού 
40.000.000 δρχ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Χανιά, 29 Απριλίου 1999 

Με εντολή Γ.Γ. Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ-ΙΩΑΝΝ1ΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



